Í Skipavík í Stykkishólmi er þessa dagana verið að leggja lokahönd á lengingu á dragnótabátnum Matthíasi SH frá Rifi . Báturinn er lengdur um 2,5 metra og lunningar hækkaðar . Matthías er annar af svonefndum Kínabátum sem er lengdur í Skipavík , hinn báturinn var Gunnar Bjarnason SH frá Ólafsvík . Að sögn Sævars Harðarsonar framkvæmdastjóra Skipavíkur er góð verkefnastaða hjá þeim um þessar mundir og nóg að gera í slippnum , en þar starfa nú um 20 manns , en alls vinna um 60 manns hjá fyrirtækinu . “ Við höfum verið að taka skip í klössun og núna eru tvö skip í slipp hjá okkur og önnur fjögur liggja við Skipavíkurbryggjuna . Þessi skip eru öll frá Snæfellsnesi og það er gaman að fylgjast með hversu vel margir útgerðarmenn hér á svæðinu sinna viðhaldi og viðgerðum á skipakosti sínum . Samtals erum við í Skipavík að taka þetta upp í 35 skip á ári , ” sagði Sævar í samtali við Skessuhorn .